Ir-Regolament tal-Kunsill (KE) Nru 3061/95
tat-22 ta' Diċembru 1995
li jemenda r-Regolament (KE) Nru 992/95 li jiftaħ u jipprovdi għall-amministrazzjoni tal-kwoti tat-tariffa tal-Komunità għal ċerti prodotti agrikoli u tas-sajd li joriġinaw fin-Norveġja
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi bis-saħħa tad-disposizzjonijiet tar-Regolament (KE) Nru 992/95 [1] il-kwoti nfetħu għal ċerti prodotti agrikoli u tas-sajd li joriġinaw fin-Norveġja; billi l-kwoti ngħataw taħt Ftehim bejn il-Komunità Ekonomika Ewropea u r-Renju tan-Norveġja konkluż fl-14 ta' Mejju 1973 [2]; billi, wara l-adeżjoni ta' Spanja u l-Portugall fil-Komunità, Ftehim fil-forma ta' skambju ta' ittri ġie konkluż bejn il-Komunità u n-Norveġja u approvat bid-Deċiżjoni 86/557 [3];
Billi l-Ftehim imsemmi hawn fuq kien emendat jew issupplimentat mill-Ftehim fuq iż-Żona Ekonomika Ewropea, u bil-Ftehim bilaterali fil-forma ta' bdil ta' l-ittri man-Norveġja u approvat bid-Deċiżjoni 93/737/KE [4];
Billi, wara l-adeżjoni ta' l-Awstrija, il-Filandja u l-Isvezja, il-kwoti fuq imsemmija għandhom ikunu aġġustati biex jitqiesu, fost oħrajn, l-arranġamenti tal-kummerċ eżistenti għall-prodotti tas-sajd bejn l-Awstrija, il-Filandja u l-Isvezja, fuq naħa, u n-Norveġja, fuq l-oħra;
Billi Protokoll Addizzjonali mal-Ftehim ta' hawn fuq gie għalhekk konkluż bejn il-Komunità Ewropea u r-Renju tan-Norveġja u approvat bid-Deċiżjoni 95/312/KE [5], billi bis-saħħa ta' dan il-Protokoll il-Komunità impenjat ruħha li tiftaħ, kull sena u soġġetti għal ċerti kondizzjonijiet, il-kwoti tat-tariffa tal-Komunità b'dazju żero għal numru ta' prodotti tas-sajd li joriġinaw fin-Norveġja;
Billi l-kwoti tat-tariffa in kwistjoni għandhom għalhekk jinfetħu mill-1 ta' Jannar sal-31 ta' Diċembru kull sena; billi ma kienx possibbli li dawn il-konċessjonijiet ikunu implimentati qabel l-1 ta' Lulju ta' din is-sena u għalhekk, eċċezzjonalment għall-1995, għandha ssir disposizzjoni għall-kwoti biex jinfetħu għall-perjodu mill-1 ta' Lulju sal-31 ta' Diċembru, imma għall-volum annwali kollu;
Billi Ftehim fil-forma ta' skambju ta' ittri għal ċerti prodotti agrikoli kien konkluż bejn il-Komunità Ewropea, fuq naħa, u r-Renju tan-Norveġja, fuq l-oħra, u approvat bid-Deċiżjoni 95/582/KE [6]; billi fil-Ftehim fuq imsemmi l-Komunità impenjat ruħha li tiftaħ mill-1 ta' Jannar 1995 il-kwoti tat-tariffa tal-Komunità annwali b'dazju żero għal ċerti prodotti agrikoli min-Norveġja,
ADOTTAT DAN IR-REGOLAMENT:
Artikolu 1
Ir-Regolament (KE) Nru 992/95 huwa emendat kif ġej:
1. Fl-Artikolu 1, il-paragrafu 3 għandu jinbidel b'li ġej:
"3. Għandu japplika l-Protokoll fuq id-definizzjoni tal-kunċett ta' prodotti li joriġinaw u fuq metodi ta' kooperazzjoni amministrattiva [7] annessi mal-Ftehim bejn il-Komunità Ekonomika Ewropea u r-Renju tan-Norveġja, kif emendat bid-dispożizzjonijiet ta' l-Artikolu 3 tal-Protokoll Addizzjonali tal-Ftehim."
Artikolu 2
Dan ir-Regolament għandu jidħol fis-seħħ fis-seba "jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej."
L-Anness I għandu japplika mill-1 ta' Jannar 1995 jew matul il-perjodi indikati fl-Anness I.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 1995.